8.9.2023
8.
EL
Επίσημη Εφημερίδα της Ευρωπαϊκής Ένωσης
L 222/95
το σημείο 4.2.2.2 τροποποιείται ως εξής: α) το πρώτο εδάφιο αντικαθίσταται από το ακόλουθο κείμενο: «Η δομή του αμαξώματος μονάδας, τυχόν στερεώσεων εξοπλισμού και των σημείων ανέλκυσης και ανώθησης σχεδιάζονται κατά τρόπο ώστε να μην επέρχονται ρωγμές, σημαντική παραμόρφωση ή θραύση στις περιπτώσεις φόρτωσης που καθορίζονται στην προδιαγραφή που αναφέρεται στο προσάρτημα Δ δείκτης [1].»· β) το τέταρτο εδάφιο αντικαθίσταται από το ακόλουθο κείμενο: «Οι θέσεις ανέλκυσης και ανώθησης επισημαίνονται στη μονάδα.
Η επισήμανση πληροί την προδιαγραφή που αναφέρεται στο προσάρτημα Δ δείκτης [2].»·
9.
στο σημείο 4.2.2.3 προστίθεται το ακόλουθο εδάφιο: «Οι μονάδες που προορίζονται να χρησιμοποιούνται σε συνδυασμένες μεταφορές και απαιτούν κωδικό συμβατότητας φορτάμαξας είναι εξοπλισμένες με διατάξεις ασφαλούς στοιβασίας της διατροπικής μονάδας φόρτωσης.»·
10. το σημείο 4.2.3.1 τροποποιείται ως εξής: α) το δεύτερο και το τρίτο εδάφιο αντικαθίστανται από το ακόλουθο κείμενο: «Η συμμόρφωση μονάδας με την επιδιωκόμενη κατατομή αναφοράς, συμπεριλαμβανομένης της κατατομής αναφοράς του κάτω μέρους, αποδεικνύεται με μία από τις μεθόδους που καθορίζονται στην προδιαγραφή που αναφέρεται στο προσάρτημα Δ δείκτης [4].
Η κινηματική μέθοδος που περιγράφεται στην προδιαγραφή που αναφέρεται στο προσάρτημα Δ δείκτης [4] πρέπει να ακολουθείται για την απόδειξη της συμμόρφωσης, ενδεχομένως, μεταξύ της κατατομής αναφοράς που έχει οριστεί για τη μονάδα και των αντίστοιχων επιδιωκόμενων κατατομών αναφοράς G1, GA, GB και GC περιλαμβανομένων των κατατομών αναφοράς για τα κάτω μέρη GI1 και GI2.»· β) προστίθεται το ακόλουθο εδάφιο: «Οι μονάδες που προορίζονται να χρησιμοποιούνται σε συνδυασμένες μεταφορές κωδικοποιούνται σύμφωνα με τις απαιτήσεις του προσαρτήματος H και την προδιαγραφή που αναφέρεται στο προσάρτημα Δ.2 δείκτης [Β].»· 11. στο σημείο 4.2.3.2, το δεύτερο εδάφιο αντικαθίσταται από το ακόλουθο κείμενο: «Το επιτρεπόμενο ωφέλιμο φορτίο που είναι ικανή να φέρει μονάδα, για αξονικό φορτίο έως και 25 t, καθορίζεται με εφαρμογή της προδιαγραφής που αναφέρεται στο προσάρτημα Δ δείκτης [5].»· 12. το σημείο 4.2.3.3 αντικαθίσταται από το ακόλουθο κείμενο: «4.2.3.3.
Συμβατότητα με συστήματα ανίχνευσης αμαξοστοιχίας Εάν η μονάδα προορίζεται να είναι συμβατή με ένα ή περισσότερα από τα κάτωθι συστήματα ανίχνευσης αμαξοστοιχιών, η συμβατότητα αποδεικνύεται σύμφωνα με τις διατάξεις του τεχνικού εγγράφου που αναφέρεται στο προσάρτημα Δ.2 δείκτης [Α]: α) συστήματα ανίχνευσης αμαξοστοιχιών βασιζόμενα σε κυκλώματα τροχιάς (η ηλεκτρική αντίσταση του τροχοφόρου άξονα μπορεί να αξιολογείται σε επίπεδο ΣΔ ή σε επίπεδο οχήματος), β) συστήματα ανίχνευσης αμαξοστοιχιών βασιζόμενα σε μετρητές αξόνων, γ) συστήματα ανίχνευσης αμαξοστοιχιών βασιζόμενα σε τεχνικό εξοπλισμό βρόχου.
Οι σχετικές ειδικές περιπτώσεις ορίζονται στο σημείο 7.7 της ΤΠΔ CCS.»· 13. στο σημείο 4.2.3.4, το δεύτερο και το τρίτο εδάφιο αντικαθίστανται από το ακόλουθο κείμενο: «Εάν η μονάδα προορίζεται να παρέχει τη δυνατότητα παρακολούθησής της με παρατρόχιο εξοπλισμό σε δίκτυο εύρους τροχιάς 1 435 mm, η μονάδα συμμορφώνεται με την προδιαγραφή που αναφέρεται στο προσάρτημα Δ δείκτης [6], ώστε να εξασφαλίζεται επαρκής ορατότητα.
Για μονάδες που προορίζονται να λειτουργούν σε δίκτυα εύρους τροχιάς 1 524 mm, 1 600 mm και 1 668 mm, εφαρμόζονται οι αντίστοιχες τιμές του πίνακα 2 που αφορούν τις παραμέτρους της προδιαγραφής που αναφέρεται στο προσάρτημα Δ δείκτης [6].»·